钦定古今图书集成/历象汇编/庶征典/第076卷 > 《京房易飞候》 > 《占雨》
## 钦定古今图书集成/历象汇编/庶征典/第076卷 > 《京房易飞候》 > 《占雨》

凡候雨，以晦朔弦望，云汉四塞者，皆当雨，如斗牛。彘
当雨，暴有异云如水牛，不三日大雨。黑云如群羊，奔
如飞鸟，五日必雨。云如浮船，皆雨。北斗独有云，不五
日大雨。四望见青白云，名曰“天寒之云”，雨征苍黑云，
细如杼轴蔽日月，五日必雨。云如两人提鼓持桴，皆
为暴雨。

太平之时，十日一雨，凡岁三十六雨，此“休征时若”之
应。